Jelaskan Sejarah dari Sekolah Kebangsaan Stengin dalam bahasa melayu

Sekolah Kebangsaan Sedarat telah ditubuhkan pada pertengahan tahun 1956 setelah satu beberapa siri  rundingan serta mesyuarat dan persepakatan diantara beberapa buah panjang  di sekitar kawasan Stengin, Sedarat dan Jelukong.

Dalam persepakatan tersebut, penduduk di beberapa rumah panjang tersebut telah bersetuju untuk mewujudkan sebuah sekolah di kawasan mereka memandangkan tiada sekolah rendah (primary school) yang terdekat untuk penduduk di beberapa buah kawasan serta rumah panjang berkenaan menghantar anak-anak mereka untuk mendapat pendidikan awal pada masa itu. Justeru itu, perkara mesyuarat tersebut telah dibawa kepada pihak "Local Authority" yang ada pada masa itu untuk mendapat perkenan serta kelulusan.

Apabila permohonan tersebut telah diluluskan oleh pihak "Local Authority", maka dengan rasminya, "Stengin Primary School" pun tertubuh. Pada awalnya, tapak asal sekolah berkenaan terletak di tepi Sungai Lemanak iaitu didirikan diatas sebidang tanah yang didermakan oleh Encik Amek Anak Ugak iaitu seorang penduduk tempatan.

Bangunan asal sekolah berkenaan bertiang serta berlantaikan buluh, sementara dindingnya diperbuat daripada kulit kayu serta beratapkan daun rumbia yang dianyam. pada wal tahun pembukaannya, sekolah tersebut mempunyai seramai 30 orang murid sahaja.

Walaubagaimanapun, setelah beberapa tahun selepas penubuhannya, terdapat banyak masalah yang timbul berikutan bangunan yang digunakan semakin usang dan pada masa yang sama, lokasi sekolah berkenaan sangat terpencil yang mana turut mengundang kepada masalah pengangkutan ataupun logistik.Justeru itu, satu mesyuarat telah diadakan semula untuk oleh penduduk-penduduk di kawasan tersebut dan satu persefahaman serta kesepakatan baharu telah diperolehei dan dipersetujui bersama.